  Туспуктэм Александр Бречаловлэн "ВКонтакте" бамысьтыз Удмурт дунне — Удмуртиысь лулчеберетэн но искусствоен герӟаськем 65 проектъёс конкурсын вормыны быгатӥзы. Ӟечкыласько! — гожтӥз Александр Бречалов аслаз социальной сетьёсысь бамъёсаз. — Азьвыл шаерысьтымы 52 проект грант вормиз вал. Удмуртия ушъяськыны быгатэ: проектъёсын ужаменыз со кунысьтымы 5 усто улосъёс пӧлы пыре. Удмуртиысь огазеяськонъёс малпанъёссэ улонэ пыӵатон понна 46 миллион манет утӥзы. Быдэн 3 миллион пала утӥзы Сарапулысь «Точка» театр но Ижысь 24 номеро ИТ-лицей. Фондлэн юрттэменыз матысь дыре шаерамы «Читай, Ижевск!» фестиваль, ужбергатӥсьёслы акселератор ортчозы, удмурт дӥськутлэн лабораториез, социальной рекламая, диджейёслэн но волонтёръёслэн школаоссы ужалозы.  